	[bookmark: iStart]Euroopa Parlament
2024-2029
	[image: EP logo RGB_Mute]



<Commission>{LIBE}Kodanikuvabaduste, justiits- ja siseasjade komisjon</Commission>

<RefProc>2025/0156</RefProc><RefTypeProc>(NLE)</RefTypeProc>
<Date>{12/02/2026}12.2.2026</Date>
<RefProcLect>***</RefProcLect>
<TitreType>SOOVITUSE PROJEKT</TitreType>
<Titre>mis käsitleb nõukogu otsuse eelnõu Euroopa Liidu ja Islandi vahelise lepingu, mis käsitleb broneeringuinfo edastamist terroriaktide ja raskete kuritegude ennetamiseks, avastamiseks, uurimiseks ja nende eest vastutusele võtmiseks, liidu nimel sõlmimise kohta</Titre>
<DocRef>(11283/2025 – C10‑0278/2025 – 2025/0156(NLE))</DocRef>
<Commission>{LIBE}Kodanikuvabaduste, justiits- ja siseasjade komisjon</Commission>
Raportöör: <Depute>Jaroslav Bžoch</Depute>


PR_NLE-AP_Agreement


	Kasutatud tähised

		*	nõuandemenetlus
	***	nõusolekumenetlus
	***I	seadusandlik tavamenetlus (esimene lugemine)
	***II	seadusandlik tavamenetlus (teine lugemine)
	***III	seadusandlik tavamenetlus (kolmas lugemine)

(Märgitud menetlus põhineb õigusakti eelnõus esitatud õiguslikul alusel.)






SISUKORD
lk
EUROOPA PARLAMENDI SEADUSANDLIKU RESOLUTSIOONI PROJEKT	5
SELETUSKIRI	6
LISA: SISENDI DEKLARATSIOON	7

[bookmark: _Toc222477451]

EUROOPA PARLAMENDI SEADUSANDLIKU RESOLUTSIOONI PROJEKT
mis käsitleb nõukogu otsuse eelnõu Euroopa Liidu ja Islandi vahelise lepingu, mis käsitleb broneeringuinfo edastamist terroriaktide ja raskete kuritegude ennetamiseks, avastamiseks, uurimiseks ja nende eest vastutusele võtmiseks, liidu nimel sõlmimise kohta
(11283/2025 – C10‑0278/2025 – 2025/0156(NLE))
(Nõusolek)
Euroopa Parlament,
–	võttes arvesse nõukogu otsuse eelnõu (11283/2025),
–	võttes arvesse Euroopa Liidu ja Islandi vahelist lepingut, mis käsitleb broneeringuinfo edastamist terroriaktide ja raskete kuritegude ennetamiseks, avastamiseks, uurimiseks ja nende eest vastutusele võtmiseks (11284/2025),
–	võttes arvesse nõusoleku taotlust, mille nõukogu esitas vastavalt Euroopa Liidu toimimise lepingu artikli 16 lõikele 2, artikli 87 lõike 2 punktile a ning artikli 218 lõike 6 teise lõigu punktile a (C10‑0278/2025),
–	võttes arvesse kodukorra artikli 107 lõikeid 1 ja 4 ning artikli 117 lõiget 7,
–	võttes arvesse kodanikuvabaduste, justiits- ja siseasjade komisjoni soovitust (A10‑0000/2026),
1.	annab nõusoleku lepingu sõlmimiseks;
2.	teeb presidendile ülesandeks edastada Euroopa Parlamendi seisukoht nõukogule, komisjonile, liikmesriikide valitsustele ja parlamentidele ning Islandi valitsusele ja parlamendile.

Euroopa Liidu ja Islandi vahelise lepingu (mis käsitleb broneeringuinfo edastamist terroriaktide ja raskete kuritegude ennetamiseks, avastamiseks, uurimiseks ja nende eest vastutusele võtmiseks) sõlmimine on oluline samm rahvusvahelise koostöö tugevdamisel terrorismi ja raskete rahvusvaheliste kuritegude vastases võitluses. 

Islandiga sõlmitav broneeringuinfo leping võimaldab edastada lennuettevõtjate kogutud reisijate andmeid riiklikele ametiasutustele julgeoleku eesmärgil. See on oluline, sest see teave võib anda asutustele olulisi üksikasju, mis võimaldavad neil avastada kahtlasi reisiharjumusi ja teha kindlaks kurjategijate ja terroristidega seotud isikuid, eelkõige neid, kes seni on olnud õiguskaitseasutustele tundmatud. Sellega ei avastata mitte ainult terrorismi ja muid raskeid kuritegusid, nagu uimastitega seotud kuriteod, inimkaubandus ja laste seksuaalne ärakasutamine, vaid aidatakse ka ennetada selliste kuritegude toimepanemist. Broneeringuinfo töötlemine on osutunud tõhusaks vahendiks Schengeni ala julgeoleku tugevdamisel, aidates kaasa kuritegevuse avastamisele välispiiridel ja võimaldades liikmesriikidel kohaldada Schengeni alal riski- ja andmepõhist lähenemisviisi.

Tasub rõhutada, et leping kajastab hoolikat tasakaalu julgeolekuvajaduste ja eraelu puutumatuse kaitse vahel. Sellega kehtestatakse selged reeglid broneeringuinfo töötlemise, salvestamise, kasutamise ja säilitamise kohta. Lisatud on ranged kaitsemeetmed, millega tagatakse, et andmeid kasutatakse üksnes kindlaksmääratud eesmärkidel, neid säilitatakse ainult piiratud aja jooksul ning need on kaitstud väärkasutuse või volitamata juurdepääsu eest. Järelevalvemehhanismid ja üksikisikute õigus õiguskaitsele suurendavad veelgi läbipaistvust ja vastutust. Seda on kinnitanud Euroopa Andmekaitseinspektor, kes esitas positiivse arvamuse, milles ta järeldas, et leping sisaldab vajalikke kaitsemeetmeid, et see oleks kooskõlas ELi andmekaitse õigusraamistikuga. 

Kokkuvõttes näitab broneeringuinfo leping Islandiga ühist veendumust, et tänapäevased julgeolekuprobleemid nõuavad koordineeritud piiriüleseid lahendusi. Kombineerides tõhustatud teabevahetuse kindlate andmekaitsetagatistega, aitab leping kaasa ohutumale rahvusvahelisele reisimisele, kaitstes samal ajal õigusriiki ja põhiõigusi.

Rahvusvahelise õiguskaitsealase koostöö tõhustamine, eelkõige tulemusliku ja õigeaegse teabevahetuse kaudu, on äärmiselt oluline, et reageerida terrorismist ja rasketest rahvusvahelistest kuritegudest tulenevatele keerulistele ja muutuvatele ohtudele ning seeläbi parandada meie kodanike ohutust ja turvalisust. Seetõttu on oluline, et Euroopa Parlament annaks nõukogule nõusoleku kõnealuse lepingu sõlmimiseks.

Raportöör kinnitab oma ainuvastutusel, et ei kasutanud oma raportis mingit sisendmaterjali huvide esindajatelt, kes kuuluvad kohustuslikku läbipaistvusregistrit käsitleva institutsioonidevahelise kokkuleppe[footnoteRef:1] kohaldamisalasse, ega kolmandate riikide ametiasutuste, sealhulgas nende diplomaatiliste esinduste ja saatkondade esindajatelt, kes tuleks kodukorra I lisa artikli 8 kohaselt loetleda käesolevas lisas. [1:  Euroopa Parlamendi, Euroopa Liidu Nõukogu ja Euroopa Komisjoni 20. mai 2021. aasta institutsioonidevaheline kokkulepe kohustusliku läbipaistvusregistri kohta (ELT L 207, 11.6.2021, lk 1, ELI: http://data.europa.eu/eli/agree_interinstit/2021/611/oj).] 

